open-index/open-wikipedia-markdown huggingface dataset:
Tysklands Grand Prix 2009

**Tysklands Grand Prix 2009** var det niende løpet i Formel 1-sesongen 2009. Det ble arrangert den 11. juli – 12. juli 2009 på Nürburgring utenfor Nürburg. 

## Rapport
Under kvalifiseringen endret sjåførene strategi underveis, og tok i bruk regnværsdekk på grunn av regn og våt bane. Lewis Hamiltons forbedrede bil sendte han til femteplass, mens Adrian Sutil kom på en syvendeplass, hans og Force India lagets beste noensinne. Mark Webber tok Pole Position, med Sebastian Vettel på andreplass, før en sene runder av Jenson Button og  Rubens Barrichello sendte Vettel ned til fjerdeplass, med Button på tredje og Barrichello på andre.

Ved starten av løpet, var Webber og Barrichello siden om side på vei mot første sving, da Webber slo hjulene sine inn i brasilianeren, noe som ga Webber en gjennomkjøringsstraff for senere. Hamilton fikk en rask start og var nesten oppe i ledelsen, men han var såvidt borti Webber i den første svingen og fikk en punktering, noe som effektivt satte han ut av konkurransen og poengjakten, og han endte på en 18.-plass til slutt. Trulli og Nakajima kolliderte også i den første svingen, og italieneren måtte i pit for en ny neseparti på bilen, noe som sendte han bakover i feltet, sammen med Hamilton. Bourdais måtte gi seg på grunn av hydrauliske problemer på runde 18. Sutil lå på en andreplass da han gjorde sin første stopp i pit, men da han kjørte ut fra pit, kolliderte han med Raikkonen som senere måtte gi seg med en rykende motor. Tyskeren måtte i pit en gang til for å skifte neseparti, og han mistet flere plasser på grunn av det. Alonso gjorde et sent forsøk på å passere, i en periode da Button og Barrichello slet med dårlige dekk, men han kunne ikke komme seg forbi og endte på syvendeplass. Mark Webber ble den første australske vinneren i Formel 1 på nesten 30 år trass i sin straff underveis i løpet.

## Klassifisering
### Kvalifisering
*Biler som bruker [[KERS]] er markert med * *

*  Mark Webber tok med dette sin aller første pole position.
*  Force India-Mercedes kvalifiserte seg for første gang blant de åtte beste sjåførene.
*  Timo Glock fikk tre plasser straff for å ha hindret Fernando Alonso. Da han allerede var nr. 19, ble han flyttet helt bakerst.

### Løpet

*Biler som bruker [[KERS]] er markert med * *

## Referanser


## Eksterne lenker
*
Li Wei (mandarin)

**Li Wei** (kinesisk: 李卫, født 2. februar 1687 i Tongshan i Jiangnan i Kina, død 3. desember 1738) var en ledende mandarin under Yongzheng-keiseren (1722–1735) på   Qing-dynastiets tid, og spilte en viktig rolle ved gjennomføringen av Yongzheng-keiserens reformer ved sin innsats i en rekke regionale stillinger.

Li ble foreledreløs som tiåring. Han var ingen stor litterat, men lærte seg kampsport. Han ble regnskapsfører i Finansstyret i Beijing i 1719, og etter at Yongzheng-keiseren besteg tronen ble han i 1727 guvernør i Zhejiang, der han implementerte «soldatene tilbake til bondegårdene»-reformen. I 1729 ledet Li Wei de raske og effektivbe tiltak mot Minglojalister i området rundt Nanjing. Han ble utnevnt til visekonge for Zhili i 1732. Likesom Tian Wenjing og mandsjuen Ertai var Li blant keiserens mest trofaste embedsmenn.

## Referanser


## Eksterne lenker
* Qing Histories: Li Wei
Landsbygdens författarstipendium

**Studieförbundet Vuxenskolans författarpris**, inntil 2008 kalt **Landsbygdens författarstipendium** er en svensk litterær pris på 25 000 SEK og deles ut av Studieförbundet Vuxenskolan (SV). Prisen deltes ut for første gang i . Stipendiet tildelas en forfatter som har den svenske landsbygden som utgangspunkt.

## Liste over prisvinnere
Karl Ludvig Fredrik av Mecklenburg-Strelitz

**Hertug Karl Ludvig Fredrik av Mecklenburg-Strelitz, Prins av Mirow** (tysk: Herzog Carl Ludwig Friedrich zu Mecklenburg, Prinz von Mirow; født 23. februar 1708, død 5. juni 1752) var et medlem av fyrstehuset Mecklenburg-Strelitz og far til dronning Charlotte av Storbritannia.

## Liv
Karl ble født i Strelitz. Han var den eneste sønnen til den regjerende hertugen av Mecklenburg-Strelitz, Adolf Fredrik II og hans tredje kone prinsesse Christiane Emilie av Schwazburg-Sonderhausen. Faren døde da Karl bare var tre måneder gammel og halvbroren hans etterfulgte deres far som hertug Adolf Fredrik III. Karl arvet områdene Mirow og Nemerow fra sin far. Etter farens død levde han i Mirow med sin mor. Senere studerte han ved universitetet i Greifswald i Pommern.

Karl spilte tverrfløyte og i 1726 reiste han rundt om i Europa for å lære mer om musikk. Etter å ha besøkt Genève, Italia og Frankrike reiste han til Wien og tjenestegjorde en kort stund som oberstløytnant for den tysk-romerske keiseren. Etter dette reiste han tilbake til Mirow. 

Etter at han forlot hæren bodde Karl sammen med sin familie i slottet Mirow der han brukte mye tid på å forvalte sine eiendommer og på å overvære utdanningen av sine barn. Han bodde på Mirow til han døde der, 44 år gammel. 

Da hans eldre bror Adolf Fredrik III døde i desember 1752 uten en mannlig arving overtok Karls sønn som hertug av Mecklenburg som Adolf Fredrik IV.

## Familie
Karl giftet seg 5. februar 1735 i Eisfeld med prinsesse Elisabeth Albertine av Sachsen-Hildburghausen (1713–1761), datter av Ernst Fredrik I av Sacshen-Hildburghausen. Hun var regent for sønnen i 1752 og spilte en stor rolle i kampen for tronen på denne tiden. 

Karl og Elisabeth Albertine fikk ti barn. Fire av dem døde som barn.
* Hertuginne Christiane av Mecklenburg (6. desember 1735 – 31. august 1794)
* Hertuginne Karoline av Mecklenburg (22. desember 1736)
* Hertug Adolf Fredrik IV av Mecklenburg (5. mai 1738 – 2. juni 1794)
* Hertuginne Elisabeth Christine av Mecklenburg (13. april 1739 – 9. april 1741)
* Hertuginne Sophie Louise av Mecklenburg (16. mai 1740 – 31. januar 1742)
* Hertug Karl II av Mecklenburg (10. oktober 1741 – 6. november 1816)
* Hertug Ernst Gottlob Albert av Mecklenburg (27. august 1742 – 27. januar 1814)
* Hertuginne Charlotte av Mecklenburg (19. mai 1744 – 17. november 1818). Hun ble dronningen til Georg III av Storbritannia.
* Hertug Gotthelf av Mecklenburg (29. oktober 1745 – 31. oktober 1745)
* Hertug Georg Augustus av Mecklenburg (16. august 1748 – 14. november 1758)

## Referanser
TED (konferanse)

**TED** (engelsk forkortelse for **Technology, Entertainment, Design**) er en årlig, amerikansk konferanse som opprinnelig begynte i 1984. Konferansen har som mål å spre ideer ved hjelp av foredrag og opptredener innenfor blant annet forskning, kunst, teknologi, utdanning, design, politikk, økonomi, kultur, forretningsvirksomhet og underholdning. 

Konferansen tiltrekker seg verdensledende personligheter innenfor mange ulike temaer, og har hatt foredrag av blant andre Bill Clinton, James D. Watson, Richard Dawkins, Jimmy Wales, Stephen Hawking, Al Gore, Bill Gates, Frank Gehry, Sergey Brin og Larry Page.

Deltakelse er kun for inviterte og kostet i 2009 6&nbsp;000 dollar. 

## Historie
TED ble grunnlagt av Richard Saul Wurman og Harry Marks i 1984, og har blitt arrangert årlig siden 1990. Da Wurman ga seg i 2002 ble arrangeringen av TED overtatt av Chris Anderson og den ikke-kommersielle organisasjon «The Sapling Foundation».

I 2005 begynte TED også å arrangere «TEDGlobal» på ulike steder verden over.

Siden juni 2006 har mer enn 400 foredrag fra TED blitt tilgjengeliggjort for gratis nedlastning under Creative Commons-lisens. Disse har per april 2009 blitt sett mer enn 90 millioner ganger av over 15 millioner mennesker.

TED har tradisjonelt blitt arrangert i Monterey, California, men ble i 2009 flyttet til Long Beach, California grunnet en økning av antall deltakere.

### TEDx

TEDx er lokale varianter som arrangeres under TED-lisens. Disse er ofte tilknyttet utdanningsinstitusjoner, og kan bestå av live talks eller opptak fra andre arrangement – eller en miks av begge.

TEDxArendal er det ledende TEDx i Norge. Det har vært organisert årlig under TEDx-lisens i Arendal siden 2013, med opphold i 2018 og 2020. Det er Arendal kommune ved en person ansatt i næringsavdelingen som står som innehaver av lisensen (TEDx-lisenser er personlige). Det første året ble TEDxArendal arrangert under Arendalsuka. Arrangementet har markert seg i TED-universet, og i 2024 oppnådde det såkalt Legacy lisens – en status som det ikke kan søkes om men som deles ut av TED til arrangement de finner verdige. Det er pr. april 2025 kun 20 av de mer enn 3000 årlige TEDx som arrangeres globalt har fått denne statusen.

## TED Prize
«The TED Prize» har blitt delt ut til tre personer på TED hvert år siden 2005, pålydende USD $100&nbsp;000 og et ønske om å endre verden.

## See også
* World Economic Forum
* Clinton Global Initiative
* Poptech

## Referanser


## Eksterne lenker
* 
* TEDBlog: Offisiell blogg
* Offisiell kanal fra TED på YouTube
* TED Prize
*
8. serierunde i 2. divisjon avdeling 4 2009

**8. serierunde i 2. divisjon avdeling 4 2009** startet 6. juni og ble avsluttet med fem kamper 7. juni.


## Resultater

## Eksterne lenker
* 2. divisjon avdeling 4 2009: Terminliste og resultater på altomfotball.no
Nybergsund Stadion

**Nybergsund Stadion** er hjemmebanen til fotballaget Nybergsund Trysil. Tilskuerrekorden på 3 750 ble satt den 26. juli 2007 i cupens fjerde runde, mot Vålerenga.

## Eksterne lenker
*
Wednesday Morning, 3 A.M.

***Wednesday Morning, 3 AM*** er debutalbumet til duoen Simon & Garfunkel, første gang utgitt 19. oktober 1964. Albumet ble produsert av Tom Wilson med innspillingshjelp fra Roy Halee. Albumet solgte dårlig, men ble utgitt på nytt i januar 1966 for å bygge videre på deres nyvunne radiosuksess. Albumet nådde 30.-plass på Billboard 200 og 24.-plass på UK Albums Chart i Storbritannia. Den mest kjente låten fra albumet er trolig den akustiske versjonen av «The Sound of Silence».

## Sporliste
:;&nbsp;&nbsp;&nbsp;&nbsp;Side en
# «You Can Tell the World» (Bob Gibson /Bob Camp) – 2:47 Innspilt 31. mars 1964
# «Last Night I Had the Strangest Dream» (Ed McCurdy) – 2:11 Innspilt 17. mars 1964
# «Bleecker Street» (Simon) – 2:44 Innspilt 10. mars 1964
# «Sparrow» (Simon) – 2:49 Innspilt 31. mars 1964
# «Benedictus»  (tradisjonell, arrangert av Simon & Garfunkel) – 2:38 Innspilt 31. mars 1964
# «The Sound of Silence» (Simon) – 3:08 Innspilt 10. mars 1964
#;Side to
# «He Was My Brother» (Paul Kane*) – 2:48 Innspilt 17. mars 1964
# «Peggy-O» (tradisjonell) – 2:26 Innspilt 31. mars 1964
# «Go Tell It on the Mountain» (tradisjonell) – 2:06 Innspilt 31. mars 1964
# «The Sun Is Burning» (Ian Campbell) – 2:49 Innspilt 17. mars 1964
# «The Times They Are a-Changin'» (Bob Dylan) – 2:52 Innspilt 10. mars 1964
# «Wednesday Morning, 3 A.M.» (Simon) – 2:13 Innspilt 17. mars 1964
#;Bonusspor på CD-utgivelse fra 2001
# «Bleecker Street» – Demo (Simon) – 2:46 Innspilt 10. mars 1964
# «He Was My Brother» – Alternativ versjon 1 (Paul Kane) – 2:52 Innspilt 17. mars 1964
# «The Sun Is Burning» – Alternativ versjon 12 (Ian Campbell) – 2:47 Innspilt 17. mars 1964

 Paul Kane et psevdonym brukt av Paul Simon.

## Personell
* Paul Simon: Akustisk gitar, vokal
* Art Garfunkel: Vokal
* Barry Kornfeld: Akustisk gitar
* Bill Lee: Kontrabass
* Ukreditert musiker: Banjo på «Last Night I Had the Strangest Dream» (Chris Charlesworth mener dette «mest sannsynlig er Paul Simon»).

## Referanser


## Eksterne lenker
*
Jon Skeie

**Jon Skeie** (1871–1951) var en norsk jurist.

## Liv og virke
Jon Skeie var i ungdommen bonde, før han tok seminaristeksamen i 1892 og ble bestyrer for forberedelsesklassen ved Asker seminar. I 1896 tok han *[[examen artium]]* og var deretter lærer ved Fredrikshald højere almenskole, samtidig som han studerte realfag. I 1900 tok han juridisk embetseksamen. 

Etter å ha vært advokatfullmektig 1900–02 og foretatt et par stipendreiser til Berlin, ble han i 1903 universitetsstipendiat i rettsvitenskap og lærer i stats- og folkerett ved Militærhøyskolen. I 1905 tok han doktorgraden med en avhandling *Om [[Ærekrenkelse]]r efter norsk ret*, og i 1906 ble han professor i rettsvitenskap ved universitetet i Kristiania med strafferett og prosess som sine spesialfag. Fra 1908 var han ekstraordinær assessor i Høyesterett.

## Offentlige verv
Skeie var 1908–11 medlem av den departementale komitéen som skulle revidere siviliprosesskommisjonens utkast til ny sivilprosessordning. I 1911–12 var han medlem av en komité som utarbeidet sivilprosessens bilover. Han var også medlem av andre komitéer som reviderte straffeprosessloven, den militære straffeprosessloven og sportelloven. 

I 1914 var han formann i komitéen som utarbeidet spionasjeloven av 18. august 1914. 

I 1914 oppnevnte Justisdepartementet sorenskriver P.I. Paulsen, professor dr. juris. Jon Skeie, sakfører Elise Sem og ekspedisjonssjef Einar Hanssen som norske representanter i et skandinavisk utvalg som skulle utrede familierettslige spørsmål. Den norske delegasjonen ble ledet av sorenskriver Paulsen. 

I 1914–16 var Skeie medlem av provianteringskommisjonen. 

I 1916 ble han oppnevnt som formann i antitrustkommisjonen, men dette vervet frasa han seg senere. 1914–20 var han formann i kommisjonen til utgivelse av *[[Norges gamle Love]]*. Fra 1922 var han medlem av straffelovskomitéen.

## Verker
* *Om Ærekrenkelser efter norsk Ret* (1904)
* *Afhandlinger om forskjellige retsspørgsmaal* (1913)
* *Vor jordbrukspolitik* (1915)
* *Om overdragelse av skibsbygningskontrakter* (1920)
* *Eiendomsret og statsmonopol* (1923)
* *Papirpenger og opgjør av papirpenge-gjæld* (1927)
* *Den norske civilprosess* (1929–35)
* *[[Grønlandssaken]]* (1931)
* *Politikere og diplomater i Grønlands-saken* (1933)
* *Organisasjon og lovgivning til hjelp i jordbrukskrisen* (1933)
* *Den norske strafferett (bd. 1) – Den alminnelige del* (1937)
* *Den norske strafferett (bd. 2) – Den specielle del* (1938)
* *Den norske civilprosess* (1939–40)
* *Forhandlingene med tyskerne 1940* (1945) (E-bok fra NB)
* *Landssvik* (1945) (E-bok fra NB)
* *Odelsretten og åseteretten* (1950)
* *Norges forsvars historie* (1953) (E-bok fra NB)

## Referanser
Luxembourg rundt

**Luxembourg rundt**	er et etapperitt som arrangeres årlig i mai/juni i Luxembourg. Rittet går over fem etapper.

## Vinnere

## Eksterne lenker
*
CCC Team

**CCC Team** var et polsk profesjonelt sykkellag. Laget ble startet som **BMC Racing Team** i 2007, sponset av den sveitsiske sykkelprodusenten BMC.

Før 2019-sesongen ble BMC Racing Team slått sammen med CCC Sprandi Polkowice.

I 2020 ble WorldTour-lisensen solgt til Circus-Wanty Gobert.

## 2020
### Ryttere

### Seire

## Referanser


## Eksterne lenker
*
Lu Xun-litteraturkunstprisen

**Lu Xun-litteraturkunstprisen** (kinesisk: 鲁迅文学奖) er en litteraturpris som deles ut av Den kinesiske forfatterforening. Den er ment å skulle fremme korte og middels lange romaner,  noveller, dikt, prosa og arbeider innen litteraturkritikk. Prisen har blitt delt ut hvert tredje år siden 1995.

Prisen er oppkalt etter Lu Xun, som ble ansett som den største og mest innflytelserike kinesiske forfatteren og samfunnskritikeren i første del av 1900-tallet. Han var en forkjemper for litteratur skrevet på kinesisk talespråk, og med brodd mot Kinas konfucianske tradisjon, og hans kritikk hadde stor innflytelse innen ny kultur-bevegelsen og fjerde mai-bevegelsen.

## Eksterne lenker

* http://www.chinawriter.com.cn/zx/2007/2007-12-03/781.html
* https://web.archive.org/web/20110707050131/http://www.nanning.china.org.cn/english/NM-e/119135.htm
Mikkjal Sørensen

**Mikkjal Sørensen** (født 1956) er en færøysk politiker (Jv.) og banksjef fra Porkeri.

Han arbeidet først ved Sjóvinnubankin i Vágur, så fra 1985 til 2005 som banksjef ved Suðuroyar Sparikassi i Vágur.

Sørensen møtte som varamann på Lagtinget så lenge Jóannes Eidesgaard (1991–1994) og Hans Pauli Strøm (2008–2009) satt i regjeringen. Sørensen var borgermester i Porkeris kommuna fra 2005 til 2020.

Han er sønn av Sunneva (født Magnussen) og Eiler Sørensen i Porkeri. På farmorens side er han av Djurhuus-slekten. Han er gift med Jastrid á Dul fra Tórshavn.

## Referanser
Critérium du Dauphiné Libéré 2009

**Critérium du Dauphiné Libéré 2009**, den 61. utgaven av sykkelrittet Critérium du Dauphiné Libéré ble arrangert fra 7. til 14. juni 2009 i Frankrike. Alejandro Valverde vant for andre år på rad.

I tillegg til ProTour-lagene ble også BMC Racing Team invitert.

## Etapper
### Søndag 7. juni - 1. etappe: [[Nancy]], 12,1 km ([[temporitt|tempo]])

### Mandag 8. juni - 2. etappe: Nancy - [[Dijon]], 228 km

### Tirsdag 9. juni - 3. etappe: [[Tournus]] - [[Saint-Étienne]], 182 km

### Onsdag 10. juni - 4. etappe: [[Bourg-lès-Valence]] - [[Valence (Drôme)|Valence]], 42,4 km ([[temporitt|tempo]])

### Torsdag 11. juni - 5. etappe: Valence - [[Mont Ventoux]], 154 km

### Fredag 12. juni - 6. etappe: [[Gap (Hautes-Alpes)|Gap]] - [[Briançon]], 106 km

### Lørdag 13. juni - 7. etappe: Briançon - [[Saint-François-Longchamp]], 157 km

### Søndag 14. juni - 8. etappe: [[Faverges]] - [[Grenoble]], 146 km

## Resultater
### Sammenlagt

### Poengkonkurransen

### Klatrekonkurransen

## Eksterne lenker
*
Shen Congwen

**Shen Congwen** (1902–1988) var en kinesisk forfatter.

## Liv og virke
### Bakgrunn
Shen Congwen ble født i vestre del av Hunan-provinsen i sørvestre Kina, der mange folkeslag bor, og kom fra en offisersfamilie som hadde blandet herkomst fra hankinesere, miao- og tujia-folkene. Hans farmor var av minoritetsfolket miao, og hans mor var tujia. 

Ettersom Shen ikke hadde noen mulighet for å studere videre i sine hjemtrakter vervet han seg i hæren. I 1923 forlot han militærlivet og dro til Beijing.

### Forfatter
Han fikk innflytelserike venner som Yu Dafu og Ding Ling. Han ble medlem av det litterære selskap Nymåneselskapet, skrev i forskjellige tidsskrifter og ble redaktør for littaraturbilaget til avisen *Dagong*.

Så fulgte flere stillinger som professor i kinesisk, først i Shanghai og senere i Qingdao. 

Shen regnes som en av de absolutt fremste kinesiske forfatterne på 1900-tallet. Hans skjønnlitterære produkdjon omfatter et førtitalls romaner og flere hundre noveller. Han begynte å skrive om landlivet i vestre Hunan i midten av 1920-tallet. Det gjennomgående temaet i hans forfatterskap er skildringer av enkle, hederlige og troskyldige landsens folk hvis uskyldsfullhet, spontanitet og sinnlighet hylles som en forbilledlig kontrast mot den moderne sivilisasjon. Hans verk viser en påvirkning frs den muntlige fortellertradisjon men rommer også moderne foreteelser som innslag av indre monolog. Shens skildringer av hjembygden gitt etterhvert over til en stadig mer lyrisk prosastil. Kortromanen *Grenseland* (*Biangcheng*, 1934) i den sistnevnte stil anses å være hans mesterverk.

Shen begynte å skrive helt upolitisk om landlivet i det vestre Hunan men kom til å bli radikalisert i 1930-årene. I større grad ann andre samtidige kinesiske forfattere var hans forfatterskap preget av kinesisk tradisjon og klassisk litteratur. Kommunistenes kulturpolitikk medførte imidlertid at han ikke kunne fortsette med å skrive skjønnlitteratur etter 1949. Han ble rammet av en politisk kampanje mot «borgerlige forfattere», og forsøkte å ta sitt eget liv.

Senere arbeidet han ved Museet for kinesisk historie, og hans eneste forfatterskap var vitenskapelige arbeider. Under kulturrevolusjonen ble han atter offer for hetskampanjer, og i 1969 ble han trass i sin høye alder tvunget til å bli kroppsarbeider. 

Etter kulturrevolusjonen ble han rehabilitert. I 1978 ble han igjen vitenskapsmann ved det historiske institutt ved det kinesiske akademi for samfunnsvitenskap. 

I 1980 ble en av hans gamle noveller lagt til grunn for en dreiebok for en film. To år etter ble han medlem av Forbundet for litteratur- og kunstkretser, og ett år etter medlem av Det kinesiske folks politisk konsultative konferanse.

Han lå an til å bli vinner av Nobelprisen i litteratur i 1988, men døde før det kunne ble noe av.

## Fotnoter

## Referanser


## Litteratur
* Paul Bady: *Modern kinesisk litteratur, Alhambras Pocket Encyklopedi.* 1996. ISBN 91-87680-63-7
* Göran Malmqvist: «Shen Congwen – lantbo, författare och forskare», i *Strövtåg i svunna världar.* Stockholm: Atlantis, 2005. ISBN 91-7353-021-2
Páll Vang

**Páll Heðin Vang** (1949–2023) var en færøysk politiker som representerte Fólkaflokkurin.

Han vokste opp i Froðba, der familien var bønder. Han gikk lærerseminaret i Holbæk i Danmark, vendte så tilbake til Færøyene og ble folkeskolelærer på hjemstedet. Han var også bonde og drev i flere år sin egen konsulentvirksomhet med bedriftsrådgivning og eiendomsmegling.

Páll Vang var minister for landbruks-, helse-, samferdsels- og lovsaker i Pauli Ellefsens regjering fra 1981 til 1985.

Vang var innvalgt i kommunestyret i Tvøroyrar kommuna fra 1985 til 2000 og borgermester fra 1993 til 2000, da han gav seg på grunn av et alvorlig sykdomstilfelle, som han siden slet med.

Han ble utnevnt til ridder av Dannebrogordenen i 1984.

## Referanser
Lars Ahlin-stipendiet

**Lars Ahlin-stipendiet** er en svensk litteraturpris på  SEK som deles ut annet hvert år av Sundsvalls kulturnemd. Prisen ble innstiftet i  og består også av en plakett utformet av Ulf Linde.

## Liste over prisvinnere

## Referanser
Ourense (provins)

**Ourense** (spansk: *Orense*) er en provins i det nordvestlige Spania som ligger i det sørøstlige delen av den autonome provinsen Galicia. Ourense grenser til provinsene Pontevedra i vest, Lugo i nord, León og Zamora i øst, og til Portugal i sør. Arealet er på 7&nbsp;273 km². Ourense er den eneste provinsen i Galicia som ikke har kystlinje.

Ourense er omgitt av fjell på alle sider. Disse fjellene har historisk sett vært med på å isolere provinsen fra de mer befolkede områdene langs Galicias kyst. Inntil en motorvei som binder Ourense sammen med Vigo i vest og Benavente i øst ble bygget nå nylig, var jernbanen den eneste måten å ta seg ut og inn av provinsen på, som ikke var uforholdsmessig tidkrevende. 

Det viktigste elvesystemet er Miño-Sil, og rundt det finner man fruktbare daler der det dyrkes mais og vindruer. Elvene er ikke framkommelige, men de har blitt brukt til vannkraft. Elva Sil renner gjennom en dyp canyon, og har blitt et kjent turistmål.

Limia er en viktig elv som begynner nord for Xinzo da Limia, og renner sørover mot Portugal. Tâmegaelva, en viktig portugisisk elv, har sitt utspring nord for Verín. 

Det fjellrike terrenget med den følgende isolasjonen har gjort provinsens økonomi ustabil, og mye utvandring til andre deler av Spania og til den nye verden har forekommet. Det finnes noe vinproduksjon langs Miñodalen og nær Verín. Man finner også mye griseoppdrett og potetdyrking, spesielt rundt områdene ved Xinzo da Limia, i det inntørka innsjøområdet Antela, som inntil 1960-tallet var den største ferskvannsinnsjøen i Spania.

Av industrivirksomhet finner man kjemiske fabrikker, melkeproduksjoner, vanntapping nær Verín, og klesfabrikker nær hovedstaden Ourense. Et av de største firmaene som driver med foredling av fjærfekjøtt finnes òg i industriområdene rundt byen.

Selv om provinsen ikke er et av de større turistområdene, bidrar turisme til provinsens økonomi.

Hovedstaden Ourense er provinsens eneste by, og befolkningen ellers er hovedsakelig landlig. 

Av provinsens 336&nbsp;099 (2008) innbyggere bor tre tideler i hovedstaden Ourense. Det finnes 92 kommuner i Ourense. Utenom Ourense er de viktigste Verín, Ribadavia, Allariz, A Rua, Carballiño, Viana do Bolo og Xinzo de Limia.

## Referanser


## Eksterne lenker
*
Spalteåpning

**Spalteåpninger** (latin: *stomata*) er spalteformede åpninger i huden (epidermis) som finnes hos høyere planter. Hver åpning omkranses av to lukkeceller som regulerer åpningen ved hjelp av safttrykket i lukkecellene. Safttrykket reguleres av konsentrasjonen av glukose og kaliumioner i lukkecellene. Gjennom spalteåpningen tar plantene opp karbondioksid til bruk ved fotosyntesen, mens de skiller ut oksygen og vanndamp.

Spalteåpningene er hos de fleste planter vanligvis åpne om dagen og lukket om natten. Antall spalteåpninger kan gå opp til 30 000 pr. cm² på undersiden av bladene. Planter med flyteblader, som for eksempel vannliljer, har åpningene på oversiden av bladene, ellers ville de ikke kunne ta opp CO<sub>2</sub> til fotosyntesen, eller kvitte seg med overskudd av O2.
## Referanser
Gudfarens løpegutt

***Gudfarens løpegutt*** (originaltittel: *A Bronx Tale*) er et amerikansk actiondrama fra 1993 regissert av Robert De Niro. Dette var Niros debut som filmregissør. Hovedrollene spilles av Lillo Brancato Jr., Chazz Palminteri og Robert De Niro. Filmen er basert på et skuespill med samme tittel skrevet av Chazz Palminteri og som ble scenefremført første gang i 1990. Palminteri var også ansvarlig for filmens manus. Filmen kan beskrives som en oppvekst-historie fra det italienske miljøet i The Bronx i New York i 1960-årene og handler rent konkret om en unggutt som tiltrekkes av gangsterkongen Sonny og blir hans løpegutt.

*Gudfarens løpegutt* ble godt mottatt av filmanmeldere, men ble til tross for det ingen publikumsuksess i USA. Filmen ble heller ikke tildelt eller nominert til noen betydningsfulle filmpriser.

## Handling
Handlingen er lagt til det italiensk-amerikanske miljøet i og rundt Arthur Avenue i Bronx på 1960-tallet, hvor den unge Calogero blir vitne til et mord begått av en kjent gangster. Til sin fars store fortvilelse nekter han å si noe til politiet. Den lokale mafiabossen Sonny er derimot strålende fornøyd. Han tar Calogero under sine vinger for å gi ham en grundig innføring i livet som gangster. 

Første halvdel av filmen skildrer Bronx anno 1960, andre halvdel hoppes det til 1968 og 16 åringen rives fortsatt mellom familie og mafiaen. Calogero blir stadig presset til å velge mellom sin far og mafiasjefen Sonny – to menn han begge ser opp til. Det som starter som en personlig feide mellom to menn, utarter til å bli en malstrøm som trekker med seg alle den kommer i nærheten av.

En film om sosial og personlig identitet, sterke familiebånd, og gamle rasistiske holdninger og fordommer.

## Om filmen
### Anmelderne og publikum
*Gudfarens løpegutt* ble meget godt mottatt av anmelderne og har oppnådd så mye som 96% på Rotten Tomatoes og 80% på Metacritic (juni 2009). Den kjente filmanmelderen Roger Ebert i *[[Chicago Sun-Times]]* uttrykte stor begeistring og fikk langt på vei følge av anmelderne i kjente aviser som blant annet *[[The Boston Globe]], [[Variety]], [[USA Today]]* og *[[Rolling Stone]]*. 

Filmen ble ingen publikumssuksess i USA og innbrakte bare drøyt $17 millioner.

### Norge
*[[Arbeideravisa]]* uttrykte seg positivt om filmen og skrev blant annet: «De Niro har ingen grunn i verden til å skamme seg over sin debut som regissør». *[[VG]]s* anmelder brukte overskriften «Solid debut» og omtalte den som den mest sympatiske og troverdige mafiafilm hun hadde sett.

## I rollene
(utvalg)
* Lillo Brancato : Calogero 'C' Anello (17 år)
* Robert De Niro : Lorenzo Anello
* Chazz Palminteri : Sonny LoSpecchio
* Francis Capra : Calogero 'C' Anello (9 år)
* Taral Hicks : Jane Williams
* Kathrine Narducci : Rosina Anello
* Clem Caserta : Jimmy Whispers
* Alfred Sauchelli Jr. : Bobby Bars
* Frank Pietrangolare : Danny K.O
* Joe Pesci : Carmine
* Robert D'Andrea : Tony Toupee
* Eddie Montanaro : Eddie Mush
* Fred Fischer : JoJo the Whale
* Dave Salerno : Frankie Coffeecake
* Joe D'Onofrio : Slick (17 år)

## Referanser


## Eksterne lenker
* 

### Nett-TV
* Filmtrailer
Svend Aage Ellefsen

**Svend Aage Højgaard Ellefsen** (født 1941) er en færøysk forretningsmann og politiker.

Han vokste opp i en kjøpmannsfamilie i Miðvágur. Han var fiskebåtreder med base i Sandavágur i flere tiår. Etter å ha solgt rederivirksomheten, kjøpte han Hotel Streym i Tórshavn, som gjenåpnet etter renovering i 2006.

Ellefsen var medlem av kommunestyret i Sandavágs kommuna 1970–1974 og 1976–1980. Han var innvalgt på Lagtinget fra Vágar 1980–1994 og var medlem av Færøyenes landsstyre med ansvar for samferdsels-, energi- og miljøvernsaker i Atli Dams sjette regjering 1991–1993, som representant for Fólkaflokkurin.

Svend Aage Ellefsen er grandnevø (brors sønnesønn) av lagtingsmann Sámal Ellefsen, som var blant Fólkaflokkurins partistiftere.

Han er bror av Færøyenes tidligere regjeringssjef Pauli Ellefsen, og søsteren Eyðna er gift med historiker og tidligere lagtingsmann Jóannes Dalsgaard. 

## Referanser
Yu Dafu

**Yu Dafu** (forenklet kinesisk: 郁达夫; tradisjonell kinesisk: 郁達夫; pinyin: *Yù Dáfū*; Wade–Giles: *Yu Ta-fu*, født 7. desember 1896 i Fuyang i provinsen Zhejiang, antatt henrettet 17. september 1945 på Sumatra) var en kinesisk forfatter.

## Liv og virke
### Bakgrunn
Yu Dafu kom fra en lærd familie og fikk en klassisk utdannelse og ble dessuten sendt til en moderne middelskole i Hangzhou. Allerede da beskjeftiget han seg også med vestlig litteratur.

I 1912 kom han til Tokyo, og fra 1916 studerte han økonomi ved Det keiserlige universitet i Tokyo, med avslutning i 1922. I studietiden lærte han seg både engelsk og tysk. 

### Forfatter
Mens hans første dikt var på klassisk kinesisk, gikk han etter oppfordring fra venner innen *den nye litterære bevegelse* over til omgangsspråket. Sammen med intellektuelle som Guo Moruo, Zhang Ziping og Tian Han grunnla han i 1921 det litterære selskap *Chuangzao she* 創造社 (Skapelsesselskapet) som gikk inn for denne språkreformen. Ett av hans tidlige arbeider,  *Chenlun* 沉淪,ble ett av hans mest kjente – det ble publisert i Japan i 1921. Verket ble svært populært i Kina. Det var frittalende både om kinesiske politikeres inkompetanse og om seksualitet. 

I 1922 returnerte han til Kina og redigerte *Chuangzao*s tidsskrift og skrev noveller. I 1923, etter en periode sykdom med tuberkulose, vendte Yu Dafu sin oppmerksomhet mot de kinesiske folkemassers velferd.

I 1927 var han redaktør for tidsskriftet *Hongshui*. Han kom senere i konflikt med det kinesiske kommunistparti, og flyktet tilbake til Japan.

Etter utbruddet av den annen sino-japanske krig kom han hjem til Kina og arbeidet med antijapansk propaganda i  Hangzhou og annetsteds i Zhejiang. Fra 1938 til 1942 var han kulturredaktør for avisen Sin Chew Jit Poh i Singapore. 

Da japanerne i 1942 invaderte Singapore ble han nødt til å flykte til Sumatra, der han tok en falsk identitet og arbeidet blant andre kinesere og starte bryggerivirksomhet. Senere ble han tvunget til å hjelpe det japanske militærpoliti (kempeitai) som tolk, etter at det ble oppdaget at han behersket japansk. 

I 1945 ble hans identitet kjent, og da ble han arrestert av kempeitai. Det antas at han ble henrettet av japanerne kort etter at Japan overgav seg.

## Referanser


## Eksterne lenker

* http://www.chineseliterature.com.cn/modernliterature/author/-.htm
Elektrokjemisk celle

En **elektrokjemisk celle** er en anretning som brukes for å generere elektrisk strøm fra en kjemisk reaksjon, eller for å drive en kjemisk reaksjon ved å tilføre elektrisk energi. Det finnes to hovedtyper av elektrokjemiske celler:

* Når cellen brukes for å generere elektrisk strøm, kalles den gjerne en galvanisk celle. Slike brukes i batterier. 
* I det motsatte tilfellet, når elektrisk energi tilføres for å drive en kjemisk reaksjon, kalles den en elektrolysecelle.

Begge prosessene er sentrale innen elektrokjemien og har i dag stor praktisk betydning. Tidligere var de viktige i utforskningen av materiens oppbygning og spesielt for forståelsen av elektrisitet. Den første omtrentlige bestemmelsen av størrelsen på elementærladningen kom fra målingene til Michael Faraday rundt 1830 og etableringen av hans elektrolyselover.

## Cellepotensial

En elektrokjemisk celle består av to *halvceller* som hver består av en elektrode og en elektrolytt. Denne kan være den samme eller forskjellig, men med samme elektriske potensial vedlikeholdt ved transport av ioner. Ved elektrodene foregår redoksreaksjoner som kan knyttes til elektriske spenninger. Disse kan leses ut fra kjente, standard reduksjonspotensial ved standard forhold. Den elektroden hvor oksidasjonen foregår, kalles for anoden. Tilsvarende kalles elektroden hvor reduksjonen foregår, for katoden. Cellepotensialet som eksisterer mellom elektrodene, er da

:  *E*°cell =  *E*°katode -  *E*°anode

og kan nå finnes fra de kjente halvcellepotensialene. Under andre forhold som når trykk, temperatur og konsentrasjon av de forskjellige kjemikalier ikke er standard, vil disse forandres noe og kan beregnes ut fra kjente lover.

De kjemiske reaksjonene i cellen gir en forandring av Gibbs fri energi som kan skrives som

: *ΔG*°  = −*nFE*°cell
 
hvor *n* er antall  mol elektroner som blir overført og *F* er Faradays konstant. Man har nå to forskjellige situasjoner, nemlig:

: *E*°cell > 0,  og reaksjonen er spontan (galvanisk celle)

: *E*°cell cell være positivt. Cellen virker da som et batteri hvor anoden er negativ og katoden er positiv. I det motsatte tilfellet, som når batteriet opplades og man har en elektrolysecelle, er anoden positiv og katoden negativ.

## Kilder
* M. Bishop,  *An Introduction to Chemistry*, Chiral Publishing Co. (2008), ISBN 0-9778-1058-5.
* G.W. Castellan, *Physical Chemistry*, Addison-Wesley Publishing Company, New York (1971). ISBN 0-20-110386-9.
Birgitta Lillpers

**Birgitta Lillpers** (født 1958 i Orsa) er en svensk forfatter. 

Lillpers betrakter seg først og fremst som lyriker, selv om hennes bøker innimellom tar seg form av romaner. Hun har blitt belønnet med flere priser, blant annet Aftonbladets litteraturpris  og Svenska Dagbladets litteraturpris  for diktsamlingen Glömde väl inte ljusets element när du räknade.

## Bibliografi (utvalg)

* *Stämnoja*, diktsamling, 1982.
* *Igenom: härute*, diktsamling, 1984.
* *Gry, och bärga*, diktsamling, 1986.
* *Blomvattnarna*, roman, 1987.
* *I bett om vatten*, diktsamling, 1988
* *Besök på en främmande kennel*, diktsamling, 1990.
* *Iris, Isis och skräddaren*, roman, 1991.
* *Krigarna i den här provinsen*, diktsamling, 1992
* *Medan de ännu hade hästar*, roman, 1993.
* *Propolis*, diktsamling, 1995
* *Och jag grep årorna och rodde*, roman, 1998
* *Silverskåp*, diktsamling, 2000
* *Alla dessa liv och våder*, roman, 2002
* *Glömde väl inte ljusets element när du räknade*, diktsamling, 2004
* *Dikter från betet*, diktsamling, 2006
* *Nu försvinner vi eller ingår*, diktsamling, 2007
* *Om du fick tänka dig ett hem*, roman, 2010

## Priser og utmerkelser
* 1990: Aftonbladets litteraturpris 
* 1992: Sveriges Radios Lyrikpris
* 1996: Gerard Bonniers lyrikpris
* 1996: De Nios Vinterpris 
* 2001: Doblougprisen 
* 2004: Svenska Dagbladets litteraturpris for *Glömde väl inte ljusets element när du räknade*
* 2007: Karlfeldt-priset 
* 2008: De Nios stora pris 
* 2008: Ferlinprisen
* 2008: Lars Ahlin-stipendiet 
* 2008: Nominert til Nordisk råds litteraturpris for *Nu försvinner vi eller ingår*
* 2011: Bellmanpriset
* 2016: Ekelöfprisen
* 2017: Nominert til Nordisk råds litteraturpris for *Anteckningar om hö*

## Referanser


## Eksterne lenker
* Svenska Dagbladet kultur
Fréteval

**Fréteval** er en kommune i departementet Loir-et-Cher i regionen Centre-Val de Loire sentralt i Frankrike.

## Historie
Den 3. juli 1194 var Fréteval åstedet for en kamp mellom Rikard I av England (Løvehjerte) og den franske kongen Filip II August. Førstnevnte gikk av med seieren, og den franske kongen måtte flykte over hals og hode, og etterlot seg sitt personlige arkiv som ble erobret av kong Rikard. Filip II Augusts historiker, Guillaume le Breton (Vilhelm bretoneren) skrev at kongen mistet «skattebøker». Etter dette tapet besluttet Filip II August å samle alle arkivene på et sted i Paris. Det markerer tradisjonelt etableringen på det nasjonale franske arkiv, *Archives nationales*.

## Fréteval-skogen
Skogen i Fréteval er på 770&nbsp;km² med tykt skogland og ligger rundt 160&nbsp;km sør for Paris. Under den andre verdenskrig ble det benyttet til å skjule allierte flygere som var på flukt i en leir som hadde kodenavnet «Sherwood». Ruten fra Paris involverte at flyktningene måtte ta toget til byen Châteaudun og deretter ta seg langs en 16&nbsp;km lang landeveg. Den franske motstandsbevegelsen sto sterkt i dette området og den offiseren som hadde kommandoen var en veteran fra Le Réseau Comète, Jean de Blommaert, som hoppet i fallskjerm inn i Frankrike og tok seg deretter til Paris for å starte denne leiren. En britisk offiser, Airey Neave, fra M19 (Den britiske militære etterretningsorganisasjonen, seksjon 9) hadde den overordentlige kontrollen over operasjonen og de første flyktningene ble fraktet fra Paris den 20. mai 1944. Den 13. august 1944 ble leiren i Fréteval frigjort av amerikanske styrker ved den tredje arme og 132 allierte flygere ble ført i sikkerhet.

## Befolkningsutvikling
***Antall innbyggere i kommunen Fréteval***

## Annet
* Festningen Fréteval, en føydal borg fra slutten av 1000-tallet, regnes for en av de eldste med sirkulært fangehull i Frankrike.
* Den arkeologiske forening i Vendômois ble grunnlagt i 1862.

## Referanser


## Eksterne lenker
* 
* Freteval Forest Evaders, om de allierte flyktningene under den andre verdenskrig
* A Sherwood Register
* Fôret de Fréteval, bilder
Panthayopprøret

**Panthayopprøret** (kinesisk: 杜文秀起義 eller 杜文秀起义; pinyin: *Dù Wénxiù qĭyì; Du Wenxiu-opprøret*) var et opprør i Qing-dynastiets Kina, hvor muslimske huikinesere forsøkte å opprette en selvstendig stat i det sørvestlige Yunnan, som en del av en serie hui-ledede multi-etniske opprør (jr. dunganopprøret). Opprøret varte fra 1856 til 1873, og sammenfalt dermed med andre store opprør i Kina, som dunganopprøret og taipingopprøret.

## Ordet ''panthay''
Ordet «panthay» er burmesisk og skal visstnok være identisk med shan-ordet *Pang hse*. Det var dette burmeserne kalte de kinesiske muslimene som kom med karavaner til Burma fra Yunnan. Navnet var dermed ikke brukt i Yunnan.

## Bakgrunn
Etter nederlaget i den første opiumskrigen måtte Qing-regjeringen betale store mengder sølv som krigserstatning til vestmaktene. For å heve inntektene sine påtvang mandsjuene yunnaneserne derfor større skatter, og forverret dermed yunnanesernes situasjon. Siden mange korrupte embedsmenn puttet pengene i sin egen lomme, ble den politiske bakgrunnen for opprøret formet. Du Wenxiu var den mest innflytelsesrike og berømte blant opprørslederne.

## Sultanatet og opprøret
Opprørerne opprettet et sultanat, **Pingnanguo** (平南国; *Den fredelige sørlige nasjon*), med Sulayman ibn `Abd ar-Rahman, også kjent som Du Wenxiu, egentlig Yang Xiu (død 1873) med tittelen *Qa´id Jami al-Muslimin* (*Muslimsamfunnets leder*), som sultan. De åtte årene fra 1860 til 1868 var sultanatets høydepunkt, hvor det styrte eller hadde ødelagt førti byer og hundre landsbyer, før tilbakegangen begynte. Opprørerne beleiret Kunming fire ganger (1857, 1861, 1863 og 1868).

Sultan Sulayman søkte britisk støtte fra India gjennom Burma, som ble regnet som det eneste som kunne redde landet hans, men britene nektet. Qing-Regjeringen med støtte fra franske artillerieksperter utkjempet en totalkrig mot Pingnanguo, og med moderne utstyr og flere og veltrente soldater knuste de de dårlig utstyrte opprørerne, som ikke hadde noen allierte.

## Konsekvenser
Noen opprørere fortsatte krigen etter Dalis fall, men ble fullstendig beseiret i 1873, da byen Momien (nå Tengchong) falt. Sulayman og guvernør Ta-sa-kon ble henrettet av Qing-regjeringen. Over én million sivile og militære yunnanesere hadde da blitt drept, og mange hadde flyktet til Burma, Thailand eller Laos. Den voldsomme krigen ble etterfulgt av hungersnød og sykdommer som kostet ytterligere svært mange liv og fullstendig knekket Yunnans velstand for flere årtier. Blant annet skal
på denne tid spedalskhet ha spredt seg i Yunnan. Befolkningen ble halvert på tyve år, skjønt en del av dette skyldes at nøden førte til stor fraflytting.

Burma hadde nektet å handle med Pingnanguo, og måtte dermed importere ris fra britene, som da kontrollerte nedre Burma. Dermed hadde opprøret også en negativ effekt på det burmesiske Konbaung-dynastiet.

## Litteratur

* 
* 
* 
* 
* Forbes, Andrew ; Henley, David (2011). *Traders of the Golden Triangle*. Chiang Mai: Cognoscenti Books. ASIN: B006GMID5K
* 9=(Original from Harvard University) 
* 
* 
* 
* 
* 

**Essays, studier**
*  
**Artikler** *(i tidsaskrifter, magasiner etc.)*
* 
* 
* 
* 
*
Gin (elv)

**Gin** er en 112,5 km lang elv i distriktet Galle i Sri Lanka. Vannkilden er Gongala-fjellene i Deniyaya i det sørlige Sri Lanka. Elven renner forbi landsbyene Baddegama, Nagoda, Thelikada og Hegoda. Den munner til slutt ut i Indiahavet. Sri Lankas lengste bro, Wakwellabroen, er bygget over denne elven. Gin er demmet ved landsbyen Thelikada.

## Referanser
Krim-observatoriet

**Krim-observatoriet** (engelsk: **Crimean Astrophysical Observatory**) er et observatorium på Krim-halvøya i Ukraina. Det har IAU-koden 095. 

Dagens observatoriebygninger ligger nær Nautsjnij. Fram til midten av 1950-årene lå de lengre sør, i nærheten av Simeiz. Det eldre observatoriet blir også brukt, og Krim-Simeiz-observatoriet har IAU-kode 094. 

Observatoriet har utgitt et tidsskrift siden 1947 som fra 1977 kom på engelsk som *Bulletin of the Crimean Astrophysical Observatory.*

## Se også
*Simeiz-observatoriet

## Eksterne lenker
*
Marc-André Fleury

**Marc-André Fleury** (født 28. november 1984 i Sorel-Tracy i Quebec) er en canadisk ishockeymålvakt i Minnesota Wild.

Han har tidligere spilt for Chicago Blackhawks, Vegas Golden Knights og Pittsburgh Penguins.

Fleury ble draftet som nr 1 i draften i 2003.

## Referanser


## Eksterne lenker
*
Universitetet i Maastricht

**Universitetet i Maastricht** (nederlandsk: *Universiteit Maastricht*, forkortet *UM*) er et universitet i Nederland. Det ble etablert i 1976 og rangeres jevnlig blant de beste universitetene i Nederland. UM er den mest internasjonale universitet i Nederland. Andelen utenlandske studenter er på 55 % og en stor del av programmene er på engelsk, spesielt på høyere nivå.

Universitetet tildeler grader opp til doktorgrad (*doctor*). Arbeidsmåten brukt er *[[problembasert læring]]* (PBL), basert på klassen diskusjoner og debatter blant studenter koordinert av en lærer eller veileder.

## Rangeringer
* *[[THE World University Rankings]]* rangerte universitetet som det 98. beste i verden i 2013. Det ble rangert som nr. 32 i Europa i 2013.
* *[[QS World University Rankings]]* rangerte universitetet som det 121. beste i verden i 2013.
* Nederlands departement for utdannelse, kultur og vitenskap rangerte universitetet som det beste i Nederland i en rapport i 2004 og 2005. Departementet har ikke utgitt noen slik rangering etter dette.
* *Keuzegids Hoger Onderwijs*: I 2006 ble åtte av tolv bachelorprogrammer rangert som best i Nederland (Europastudier, økonomi, økonomitri, International Business, psykologi, medisin, helsevitenskaper og molekylærvitenskap)
* *[[Elsevier]]* rangerte universitetet som best i Nederland i 2005–2006.
* *[[Wirtschaftswoche]]* rangerte fakultetet for økonomi som bedre enn det samme fakultetet på Oxford i 2005.


File:Gouvernement Bouillonstraat Bremer Maastricht.jpg|Faculty of Law
File:Overzicht van de koetspoort en de voorgevel aan de Tongersestraat - Maastricht - 20382999 - RCE.jpg|School of Business and Economics
File:Overzicht gevels binnenplaats - Maastricht - 20364778 - RCE(copy).jpg|University College Maastricht
File:Maastricht, University hospital, Monument for Peter Debye.jpg|AZM Universitetssykehuset


## Referanser
 

## Eksterne lenker
*
Ba Jin

**Ba Jin** (kinesisk: 巴金, pinyin: pinyin: *Bā Jīn*, eller **Li Fugan**, født **Li Yaotang** 李堯棠; 1904–2005) var en kinesisk forfatter. Forfatterpseudonymet *Ba Jin* anses å ha vært dannet av navnene til de russiske anarkistene '''Ba'''kunin og Kropot'''kin''', men Ba Jin har selv gitt en annen forklaring hva angår *Ba*. 

## Bakgrunn og virke
Ba Jin syntes at hans liv hjemme hos sine velhandende foreldre i Chengdu var som et fengsel. Han reagerte også på urettferdighet og de ansattes dårlige kår. Han leste anarkistiske verker som Kropotkins «Opprop til ungdommen» och brevvekslet med Emma Goldman. 

I 1927 flyttet han til Frankrike og det var der han begynte å skrive. Resultatet ble bl.a. hans debutroman «Mièwáng», som ble publisert i tidsskriftet «Xiaoshuo yekan» i Shanghai. Den handler om revolusjonære ungdommer, likesom dagboksromanen «Nytt liv». Ba Jin forsorget seg ved å oversette. I 1934 reiste han til Japan, kontaktet japanske forfattere og forsøkte å lære seg japansk. I 1934-35 utkom tre kortromaner som resultat: «Gud», «Spøkelse» og «Menneske». 

I 1937 forlot han Shanghai igjen for å unnslippe krigen. Først i 1945 vendte han tilbake til Shanghai og skrev den såkalte kjærlighetstrilogien «Tåke», «Regn» og «Lyn». Hovedpersonene er undertrykte av samfunnssystemet.

I 1952 dro Ba Jin til Korea og returnerte dit året etter. Resultatet ble hans reportasjebok «Å leve med helter» i 1954.

Under kulturrevolusjonen ble han anklaget for å være anarkist, ble forbudt å skrive og ble kritisert på offentlige møter. Hans hustru Xiao Shan fikk på grunn av dette ikke den sykehuspleie hun trengte. Hun døde i 1972.

Fra 1984 til sin død i 2005 var han formann for Den kinesiske forfatterforening.

Hans mest kjente verk er Familie-trilogien *Jia* (Familien, 1936), *Chun* (Vår, 1938) og *Qiu* (Høst, 1940).

## Referanser


## Litteratur
* Olga Lang: *Pa Chin and His Writings: Chinese Youth Between Two Revolutions*. Cambdridge, Mass. Harvard University Press, 1967.
* Nathan K. Ma: *Pa Chin*. Boston: Twayne Publishers, 1978.

## Eksterne lenker
* Guardian Unlimited Books – Ba Jin
Johan Franzén

**Johan Franzén** (født 23. desember 1979) er en svensk ishockeyspiller som spiller i NHL. 

Franzén spiller i NHL-klubben Detroit Red Wings og har tidligere spilt  i Linköpings HC og HV71 før han begynte i NHL. Franzéns moderklubb er den smålandske klubben Boro/Vetlanda HC fra Landsbro, rett utenfor Vetlanda.

Han vant Ishockey-VM 2006 med Tre kronor, men fikk sitt store internasjonale gjennombrudd våren 2008 da han sammen i Detroit Red Wings var blant de viktigste angrepsspillerne og delte skuttstatitikken med Henrik Zetterberg, noe for første til at Detroit vantStanley Cup dette året.

Franzén deltok på det svensk landslaget under Vinter-OL 2010 i Vancouver.

## Referanser


## Eksterne lenker
*
Peter Kihlgård

**Peter Kihlgård** (født 1954) er en svensk forfatter, oversetter og dramatiker. Kihlgård er oppvokst i Sundsvall og Umeå, men bor nå i Stockholm. Han er sønn av Gösta Kihlgård, en bandyspiller med flere landskamper for Sverige.

Kihlgård har oversatt to av Salman Rushdies romaner til svensk. Han har også opptrådt med rockegruppen Superglue på Elverket, Stockholm.

## Bibliografi (utvalg)

### Dramatikk
* *Fars garage*  (sammen med Lars Göran Persson)

## Priser og utmerkelser (utvalg)

## Referanser
Medisinsk pedagogikk

**Medisinsk pedagogikk** (engelsk: *Medical Education* eller *Health Professions Education*) er et vitenskapelig fagfelt som omhandler utdannelse av medisinere (leger), og i en bredere forstand også annet helsepersonell som f.eks. sykepleiere. Det er et tverrvitenskapelig kunnskapsområde hvor man blant annet studerer undervisnings- og læringsprosesser, forutsetninger for læring og profesjonell utvikling innen medisin og beslektede fag. Medisinsk pedagogikk er et fagdidaktisk felt. 

Flere universiteter i Europa tilbyr mastergrader i faget, som videreutdannelse for helsepersonell som vil inneha ledende stillinger knyttet til utdannelse av helsepersonell ved universiteter og sykehus, gjerne betegnet som *Master of Health Professions Education* (MHPE), *Master of Medical Education* (MME) eller lignende. 

Mange universiteter i Europa og Nord-Amerika har egne *Centre for Medical Education* som både driver forskning innen feltet og tilbyr opplæring/kompetansebygging av medisinsk og helsefaglig undervisningspersonale. Eksperter innen medisinsk pedagogikk er ofte leger, annet helsepersonell eller pedagoger. De største universitetene i Norge har i dag vitenskapelige stillinger innen medisinsk- og/eller helsefaglig pedagogikk. 

Association for Medical Education in Europe (AMEE) arrangerer årlige fagkonferanser innen medisinsk pedagogikk. Det finnes en lang rekke fagfellevurderte tidsskrifter som publiserer forskningen innen medisinsk- og helsefaglig pedagogikk (se under). 

Uttrykket helsepedagogikk brukes i helsesammenheng på norsk i en annen betydning, knyttet til veiledning av pasienter, særlig i habiliterings- og rehabiliteringsarbeid.

## Eksterne lenker
* Artikkel om medisinsk pedagogikk i Tidsskrift for Den norske lægeforening
* AMEE

### Aktuelle tidsskrifter
* Medical Teacher 
* Medical Education 
* Continuing Medical Education
* Academic Medicine
* Teaching and Learning in Medicine
Claudio Circhetta

**Claudio Circhetta** (født 18. november 1970) er en sveitsisk fotballdommer. Han tilhører UEFAs premier-dommere.

## Referanser